
เทนโกกุ พูดถึงชื่อนี้หลายๆ ท่านรู้จักดี เพราะเป็นร้านอาหารที่มีชื่อเสียงประจำจังหวัดเชียงใหม่ ใครมาเชียงใหม่ก็ต้องแวะมาร้านนี้จนตอนนี้ได้ขยายร้านไปที่ถนนนิมมานเหมินทร์ และล่าสุดกับที่ตั้งสาขาใหม่ที่เพิ่มขึ้นมา จุดเด่นคือวิวธรรมชาติอันสวยงาม นั่นคือสาขาแม่ออน อ.สันกำแพง นั่นเอง 
ร้านนี้ถ้าพูดถึงเมนูจะคล้ายๆ เดิมกับร้านในเมืองทุกอย่าง เหมือนยกเทนโกกุไปไว้ท่ามกลางธรรมชาติอันสวยงาม ทะเลสาบที่มีวิวภูเขาล้อมรอบนั่นเอง
การเดินทาง – ขับจากในสนามบินเชียงใหม่ มุ่งตรงไปเส้นถนนสันกำแพงสายใหม่ ตรงไปเรื่อยๆ น่าจะประมาณ 20-30 กิโลได้ ทางเดียวกับทางไปน้ำพุร้อนสันกำแพง แต่เมื่อเจอสี่แยกใหญ่สังเกตุป้ายซ้ายมือจะบอกชื่อร้านให้เลี้ยวขวา ไปตามทางเส้นโรงพยาบาลแม่ออนเรื่อยๆ ไม่ต้องกลัวหลง ไปตามป้ายถึงแน่นอน
รสชาติอาหารนั้นไม่ต้องพูดถึงค่ะ ตามมาตรฐานเทนโกกุ ที่นี่จะคิดราคาบุฟเฟ่ต์ต่อท่าน 900 บาท ช่วงแรกเปิดเฉพาะวันเสาร์-อาทิตย์ และเทศกาลก่อน ใครไปโทรไปจองก่อนก็ดีนะคะจะได้ไม่เสียเที่ยวเพราะไกลมาก
ใครที่อยากเปลี่ยนบรรยากาศเชิญค่ะ ไกลหน่อยแต่ก็คุ้ม